PTTGC กำไรไตรมาสแรกโตดี ทั้งปีขยายตัวมากสุดในกลุ่ม
โบรกฯฟัน PTTGC กำไรไตรมาสแรกโตแกร่ง 144% ทั้งปีขยายตัวมากที่สุดในกลุ่มปิโตรเคมี
7 เม.ย. 2560

บล.กรุงศรี ระบุในบทวิเคราะห์ (7 เม.ย.) แนะนำซื้อ เก็งกำไรระยะสั้น สำหรับบริษัท พีทีที โกลบอล เคมิคอล จำกัด (มหาชน) หรือ PTTGC (เป้า 82.00 บาท) คาดกำไรสุทธิไตรมาส 1/17 ประมาณ 1.15 หมื่นล้านบาท (EPS 2.60 บาท) เพิ่มขึ้น 20% จากไตรมาสก่อน และ 144% จากไตรมาสเดียวกันในปีก่อน จากธุรกิจ Olefins ขยายตัวอย่างแข็งแกร่ง ขณะที่ทั้งปีคาดมีกำไรสุทธิประมาณ 35,790 ล้านบาทเพิ่มขึ้น 40% จากปีก่อน มากที่สุดของกลุ่มในปีนี้